Myitkyina kaw Majan 1 ning mi hpring lamang, jawngma ni galaw na
- In Majan Shiga
- Last Updated on 19 July 2012
- By KNG
- Hits: 1069
Jinghpaw mungdaw na jawngma ni hte KBC ramma ni gaw Myen hte (KIA/KIO) Shanglawt majan byin ai 1 ning mi hpring kyuhpyi lamang hpe Jun praw 9 ya shani galaw na re lam chye lu ai.
Myikyina dakkasu na jawngma ni hte J.W Hkalup Hpung Ginjaw (KBC) ramma ni pawng na Nawng Nang Chyum Hkawlik jawng wang, AD 2000 gawknu hta ladu hkrum ai lamang galaw na hkyen lajang nga sai lam hpe, jawngma hte ramma ni tsun ai.
“June 9 ya jahpawt 7 kaw na dakkasu jawngma ni gaw Jinghpaw hking (palawng hpraw hte hkahku labu) bu hpun let, byin hkrum hkra nga ai lam poster ka shakap mat wa na re. Bai nna hpyen yen ni hte sa hkrum ai sumla ni, sa garum ai sumla ni hpe madun let shanglawm mat wan na” nga nna Youth Education Service Group na ramma ningbaw langai tsun ai.
Ramma hte jawngma n law htum 200 ram du lawm wa na maram da ai lam, ndai shamu shamawt lamang woi awn ai ramma langai tsun ai.
Dai shani alu (fund) tam ai hku nna T-shirt palawng hpraw hpe dut shabra na rai nna, lu dut ai amyat hpe hpyen yen ni hpe garum jaw na re lam chye lu ai.
KIO/KIA Shanglawt hte Myen asuya lapran gaphkat jahkring simsa lam la ai gaw maning Jun 9 ya shani hten mat sai re. Dai ten kaw na dai ni du hkra Jinghpaw mungdaw hte Lahta Sam mung ni hta dai ni du hkra majan matut manoi naw byin nga ai re.
kac_Latn kac_Latn eng_Latn ces_Latn lim_Latn kac_Latn kac_Latn kac_Latn kac_Latn kac_Latn kac_Latn